לוגו הקהילה. 2014 
**נרדפייטריה** (במקור: **Nerdfighteria**) היא קהילה ותת־תרבות מקוונת בעיקרה שמקורה ביוטיוב בשנת 2007, והיא קמה כאשר ערוץ היוטיוב של VlogBrothers (של האחים ג'ון והאנק גרין) החל לצבור פופולריות בקהילת יוטיוב. ככל שהפופולריות של האחים והערוץ גדלה, כך גם התפתחה הקהילה וצברה קהל חובבים גדול, הידועים בשם נרדפייטרים. שם הקהילה נוצר כאשר ג'ון ראה עותק של משחק הארקייד Aero Fighters וקרא לא נכון את הכותרת בתור Nerd Fighters.

האנק גרין מתאר את הקהילה כ"קהילה שקמה סביב הסרטונים שלנו, ובעצם אנחנו פשוט מתאספים ומנסים לעשות דברים מדהימים וליהנות ולהילחם נגד הבאסה העולמית". הוא מגדיר את ה"באסה העולמית" כ"כמות הבאסה בעולם". האחים הקימו את "הקרן להורדת כמות הבאסה העולמית" (הידועה גם בתור "הפרויקט למדהימות") במטרה לגייס כספים ולהשיק פרויקטים שיעזרו למגוון מטרות. הנרדפייטרים מאמינים בלחימה נגד רמת הבאסה העולמית, בקידום חינוך, בחופש הביטוי ובשימוש באינטלקט בחברה המודרנית. הקהילה צוינה על ידי אתרי אינטרנט כגון ההוליווד ריפורטר, והוול סטריט ג'ורנל כבעלת מיליוני עוקבים.

נושאים קהילתיים
---------------

הנרדפייטריה ידועה בכך שהיא מאוד מחוברת ושיתופית: בפורומים, בבלוגים, במפגשים ובאירועי צדקה שנוצרים על ידי חבריה. שיתוף הפעולה בקהילה מתרחש גם באוניברסיטאות כמו אוניברסיטת מרילנד, אוניברסיטת קולומביה הבריטית ואוניברסיטת קליפורניה בלוס אנג'לס בהן מתקבצות קבוצות קמפוסים של חברי הקהילה. 

שיתוף פעולה נוסף בקהילה הצליח להביא להוצאה מוקדמת בחמישה חודשים של הרומן של ג'ון: אשמת הכוכבים. ולפני יציאת רומן נוסף של ג'ון, צבים כל הדרך למטה, שיתפה הקהילה פעולה והצליחה לגלות מספר פרטי עלילה שהצפין ג'ון בסרטונים.

### סמלים ומינוח

 סמל בולט בתרבות הנרדפייטריה הוא מחווה ודרך הצדעה עם ידיים שלובות, כששתי הידיים בצורת V, בדומה ל"הצדעה הוולקנית" של "מסע בין כוכבים". ידוענים כמו השחקן בנדיקט קמברבאץ' וג'ניפר פינצ'ס השחקנית האולימפית תועדו כשהם מדגימים את המחווה.  בנוסף, ראשי התיבות "DFTBA" המייצגים את הסיסמה "Don't Forget To Be Awesome" (בתרגום חופשי: אתל"מ - **א**ל **ת**שכחו **ל**היות **מ**דהימים), נחשבים בדרך כלל למוטו של הקהילה. 

"הבאסה העולמית" היא ביטוי נוסף שנכלל באוצר המילים של הנרדפייטריה, המתייחסת לדברים לא חיוביים שמתרחשים בעולם. כדי להפחית את "הבאסה העולמית", האחים גרין הקימו ארגון צדקה ללא מטרות רווח, שבו נרדפייטרים משתפים פעולה כדי לקדם אקטיביזם חברתי.

### מפגשים

 האנק (משמאל) וג'ון גרין ב-VidCon 2012
האופי השיתופי של קהילת הנרדפייטריה הביא למפגשים, לפעמים בשיתוף האחים גרין. בשנת 2008 האחים ערכו אירוע בשיקגו, שנהיה לנקודת מפנה עבור שני האחים, כמו גם עבור הנרדפייטריה. האנק ציין את האירוע כפעם הראשונה שבה הוא יכול היה למכור את המוזיקה שלו, וכאירוע שהתניע את הקמת החברה DFTBA Records. ג'ון ציין בנוסף: "זו הייתה גם הפעם הראשונה שפגשתי את רוסיאנה, שהיא כעת העוזרת שלי, והפעם הראשונה שהבנו באמת את הכוח של מפגשי נרדפייטרים, וזה קרה בספרייה הציבורית של שיקגו, שהיא אחת מן המקומות הראשונים שתמכו ברומנים שלי בצורה גדולה ומוסדית. וואו, איזה יום חשוב בחיינו". 

### מפקדים וסקרים

האחים גרין נהנים להתחבר לקהל ולקהילה שלהם, מה שלעיתים כרוך בשימוש בסקרים.

בשנת 2013, האנק גרין החל ב"מפקד החנונים" השנתי. סקר המפקד מתארח באתר SurveyMonkey, ותוצאותיו מנותחות על ידי האנק.  בשנת 2014, יותר מ-100,000 אנשים מילאו את הסקר. האנק גילה כי 72% מהמגיבים הם נשים, 85% הם לבנים שאינם היספנים, וכן בעיקר אמריקאים בין הגילאים 13 ל-30.

אירועי צדקה ואקטיביזם
---------------------

מרכיב מרכזי בקהילה הוא המעורבות באירועי צדקה ובאקטיביזם חברתי. תוכניות כגון "Project for Awesome", אפשרו דרך למעורבות הקהילה בפעולות צדקה.

הנרפייטריה עובדת בשיתוף פעולה הדוק עם קבוצה אחרת המקדמת אקטיביזם קהילתי, "ברית הארי פוטר". שתי הקבוצות הצליחו לגייס 123,000 דולר עבור ארגון "Partners in Health", מספיק כדי לשלוח חמישה מטוסי מטען להאיטי, כדרך לסייע לאזרחי האיטי בעקבות רעידת האדמה ב-2010 .

### פרויקט המדהימות

 הלוגו של Project for Awesome, 2013
אירוע מרכזי בקהילת הנרדפייטריה הוא "Project for Awesome" (בתרגום חופשי: "פרויקט המדהימות"). האירוע, שנקרא בתחילה "פרויקט הכוח של הנרדפייטרים למדהימות", הושק ב-2007 ומתרחש מדי שנה בדצמבר.  במהלך הפרויקט, אנשי הקהילה מפרסמים סרטונים המעודדים ארגוני צדקה ראויים, והקהילה מצביעה לארגוני הצדקה שהם מאמינים שהכי ראויים למימון. 

בשנת 2014 שונתה מערכת זו כך שכסף שנאסף ביום הראשון הולך לעמותת "Save the Children" ולעמותת "Partners in Health", וכסף שנאסף ביום השני הולך לארגונים שנבחרו בקהילה, כדי לאפשר לארגונים גדולים לתרום כסף, בידיעה שהוא ילך לארגונים גדולים ומוכרים. 

### "הכוכב הזה לא ייכבה" ו"היום של אסתר"

 ערך מורחב – **אסתר ארל**  
 אסתר ארל
קרן נוספת ללא מטרות רווח הנתמכת וקשורה לקהילה היא "הכוכב הזה לא ייכבה", שהוקמה על ידי וויין ולורי ארל, לזכר בתם אסתר. שם הקרן נגזר מכך שפירוש השם "אסתר" הוא "כוכב" בפרסית. הקרן מעניקה כספים וסיוע למשפחות של ילדים חולי סרטן. אסתר ארל אובחנה כחולה בסרטן בלוטת התריס ב-2006, ולפני מותה ב-2010 פיתחה קשר עם האחים גרין ועם קהילת הנרפייטרים. ג'ון גרין וארל נפגשו ופיתחו קשר בכנס הארי פוטר ב-2009. ארל המשיכה להיות מעורבת בקהילת הנרדפייטריה וביוטיוב מכיוון שהיא גם עסקה בוולוגינג, עד מותה ב-25 באוגוסט 2010, בגיל 16.

זמן קצר לפני מותה, ב-2 באוגוסט 2010, יום לפני יום הולדתה ה-16, העלה ג'ון סרטון לקראת "היום של אסתר", שיצוין למחרת.  ארל הצהירה שהיא רוצה שהיום יעסוק ב"משפחה ואהבה". יומיים לאחר מותה, האחים הכינו סרטון שכותרתו "*Rest In Awesome, Esther"* (בתרגום חופשי: "נוחי במדהימות, אסתר"), בו הם סיפרו וזכרו את כל תרומותיה הרבות לקהילת הנרדפייטריה בפרט ולעולם בכלל.  הקהילה ממשיכה לשמור על זיכרונה באמצעות הקרן שלה, כמו גם באמצעות "היום של אסתר", שנחגג מדי שנה ב-3 באוגוסט. ג'ון גרין ציין ש"היום של אסתר" הוא "החג החשוב ביותר בנרדפייטריה", ושאסתר, בעצמה, הפכה לגיבורה בקהילה. 

ארל היוותה השראה לדמותה של הייזל גרייס, ברומן אשמת הכוכבים של ג'ון, שעובד מאוחר יותר לסרט באותו השם.

הערות שוליים
------------

1. ↑  "Nerdfighters". *Nerdfighters*. ning.com. נבדק ב-24 באוגוסט 2022. `{{cite web}}`:  (עזרה)
2. ↑  Braun, Eric (2015). *John Green: Star Author, Vlogbrother, and Nerdfighter - Gateway Biographies*. Lerner Publications. pp. 23–24. ISBN 1467772615. נבדק ב-24 באוגוסט 2022. `{{cite book}}`:  (עזרה)
3. 1 2 3  Kligler-Vilenchik, Neta (27 ביוני 2014). "Nerdfighters: The Online Community Behind the Box-Office Hit". *Huffington Post*. נבדק ב-24 באוגוסט 2022. `{{cite news}}`:  (עזרה)
4. ↑  Alter, Alexandra (14 במאי 2014). "John Green and His Nerdfighters Are Upending the Summer Blockbuster Model". *The Wall Street Journal*. נבדק ב-24 באוגוסט 2022. `{{cite news}}`:  (עזרה)
5. ↑  "John to sponsor Dons kit". AFC Wimbledon. 9 ביולי 2014. נבדק ב-24 באוגוסט 2022. `{{cite web}}`:  (עזרה)
6. ↑  DiGiorgio, Zoë (20 באוקטובר 2013). "Nerdfighters club on campus celebrates love of nerd culture while fostering community". The Diamondback. אורכב מ-המקור ב-4 במרץ 2016. נבדק ב-24 באוגוסט 2022. `{{cite web}}`:  (עזרה)
7. ↑  Spain, Molly (6 במרץ 2014). "TCU Nerdfighters looking to "increase awesome"". TCU 360. נבדק ב-24 באוגוסט 2022. `{{cite web}}`:  (עזרה)תחזוקה - ציטוט: url-status (link)
8. 1 2  Santa Maria, Miguel (15 באוקטובר 2014). "UBC Nerdfighters do more than nerd out". The Ubyssey. אורכב מ-המקור ב-24 ביוני 2015. נבדק ב-24 באוגוסט 2022. `{{cite web}}`:  (עזרה)
9. ↑  Green, John (27 ביולי 2011). *150,000 Autographs*. *VlogBrothers*. YouTube. נבדק ב-24 באוגוסט 2022. `{{cite AV media}}`:  (עזרה)
10. ↑  Baker-Whitelaw, Gavia (18 בספטמבר 2013). "John Green fandom 101: Nerdfighters, Vlogbrothers, and pizza". *The Daily Dot*. נבדק ב-24 באוגוסט 2022. `{{cite news}}`:  (עזרה)
11. ↑  Mancini, Mark (15 בינואר 2014). "5 Famous Nerdfighters". mental\_floss. נבדק ב-24 באוגוסט 2022. `{{cite web}}`:  (עזרה)
12. ↑  Shore, Jennifer (9 בנובמבר 2012). "How 2 Brothers Turned a YouTube Experiment Into a Charitable Mission". Mashable. נבדק ב-24 באוגוסט 2022. `{{cite web}}`:  (עזרה)
13. 1 2 3  Romano, Aja (26 ביוני 2014). "The definitive guide to the Vlogbrothers family tree". *The Daily Dot*. נבדק ב-24 באוגוסט 2022. `{{cite news}}`:  (עזרה)
14. ↑  Green, John (13 בספטמבר 2013). "How were we ever so young? ..." Tumblr. אורכב מ-המקור ב-4 באוקטובר 2014. נבדק ב-24 באוגוסט 2022. `{{cite web}}`:  (עזרה)
15. 1 2  Levine, Meredith (6 ביוני 2014). "The Online Fandom That Launched "The Fault in Our Stars"". Recode.net. נבדק ב-24 באוגוסט 2022. `{{cite web}}`:  (עזרה)
16. ↑  Green, Hank (19 ביוני 2013). *CENSUS ANALYSIS!*. *hankschannel*. YouTube. נבדק ב-24 באוגוסט 2022. `{{cite AV media}}`:  (עזרה)
17. ↑  Matthews, Cate (20 בדצמבר 2013). "YouTube Marathon Raises Unbelievable Amount For Charity". *Huffington Post*. נבדק ב-24 באוגוסט 2022. `{{cite news}}`:  (עזרה)
18. ↑  Green, Hank (17 בדצמבר 2007). *Project for Awesome: Explanation and Humane Societies*. *VlogBrothers*. YouTube. נבדק ב-24 באוגוסט 2022. `{{cite AV media}}`:  (עזרה)
19. ↑  "Project for Awesome Frequently Asked Questions". Project for Awesome. אורכב מ-המקור ב-4 ביוני 2015. נבדק ב-24 באוגוסט 2022. `{{cite web}}`:  (עזרה)
20. ↑  "Project for Awesome 2014". Indiegogo. נבדק ב-24 באוגוסט 2022. `{{cite web}}`:  (עזרה)
21. ↑  Green, John (2 באוגוסט 2010). *I Love Hank: Esther Day 2010*. *VlogBrothers*. YouTube. נבדק ב-24 באוגוסט 2022. `{{cite AV media}}`:  (עזרה)
22. ↑  Green, John (27 באוגוסט 2010). *Rest In Awesome, Esther*. *VlogBrothers*. YouTube. נבדק ב-24 באוגוסט 2022. `{{cite AV media}}`:  (עזרה)
23. ↑  Jaworski, Michelle (3 באוגוסט 2012). "Nerdfighters come together to celebrate Esther Day". *The Daily Dot*. נבדק ב-24 באוגוסט 2022. `{{cite news}}`:  (עזרה)
24. ↑  Earl, Evangeline (12 ביוני 2014). "My sister Esther inspired 'The Fault in Our Stars.' The movie is her sequel". *The Washington Post*. נבדק ב-24 באוגוסט 2022. `{{cite news}}`:  (עזרה)